Ben Kingsley

Ben Kingsley (1970-luvun lopulle Krishna Pandit Bhanji, s. 31. joulukuuta 1943 Scarborough, Englanti) on brittiläinen näyttelijä. Hän on ollut urallaan neljästi Oscar-ehdokkaana. Hän sai parhaan miespääosan Oscar-palkinnon, BAFTA-palkinnon ja Golden Globe -palkinnon roolistaan Mahatma Gandhina elokuvassa Gandhi.

 Nuoruus 
Kingsley syntyi Scarboroughissa, Yorkshiressa, näyttelijä-malli Ann Lyna Mary Bhanjin (o.s. Goodman) ja lääkäri Rahimtulla Harji Bhanjin lapsena. Hän sai nimekseen Kriśna Pandit Bhañi (). Kingsleyn isä oli ismailiitteihin kuulunut muslimilääkäri, joka oli syntynyt siirtomaa-ajan Keniassa gujaratilaistaustaiseen perheeseen. Kingsleyn maustekauppiasisoisä oli muuttanut 1800-luvulla Intiasta Sansibariin, jossa Benin isä oli asunut ennen kuin oli muuttanut Englantiin 14-vuotiaana. Kingsleyn äiti oli englantilainen malli, jolla oli mahdollisesti myös venäjänjuutalaisia sukujuuria.

 Ura 
Kingsley aloitti näyttelijänä amatööriteatterissa Manchesterissa, ja ammattilaiseksi hän siirtyi 23-vuotiaana. Hän esiintyi 1967 ensimmäisen kerran Lontoossa, Aldwych-teatterissa. Tämän jälkeen hän siirtyi Royal Shakespeare Companyyn ja näytteli seuraavat 15 vuotta pääasiassa teatterissa. Tuona aikana hän teki sivuosia kahdessa elokuvassa, Pelko on aseeni ja Hard Labour. Yhdysvalloissa Kingsley esiintyi ensimmäisen kerran 1971, kun Royal Shakespeare Company vieraili Broadwayllä. Kingsley esiintyi 1970-luvulle asti syntymänimellään Krishna Bhanji. Hän pelkäsi kuitenkin leimautuvansa etnisiin rooleihin, joten hän vaihtoi nimensä 1970-luvun lopulla Ben Kingsleyksi.

Kansainväliseen kuuluisuuteen Kingsley ponnahti osastaan Mahatma Gandhina elokuvassa Gandhi, joka voitti kahdeksan Oscaria, mukaan luettuna Kingsleyn saama Oscar-palkinto parhaasta miespääosasta. Kinglsey valmistautui rooliin monipuolisesti ja alkoi Gandhin tavoin muun muassa harjoittamaan joogaa ja syömään kasvisruokaa.

Gandhin jälkeen Kingsley valittiin usein esittämään samantyylisiä rooleja muun muassa elokuviin Paluu vapauteen, Haaremi ja Holmes hölmöilee. Kingsley palasi kuitenkin monipuolisempiin rooleihin 1990-luvulla, kun hän näytteli mafiajohtaja Meyer Lanskyä Bugsyssä ja juutalaista kirjanpitäjää Schindlerin listassa. Bugsystä Kingsley sai Oscar-ehdokkuuden parhaasta miessivuosasta. Hänen seuraavia töitään olivat natsiepäilty elokuvassa Yö ei tunne armoa ja tieteiselokuva Peto.

Kingsley teki 2000-luvun alussa jälleen pari arvostetumpaa roolia. Hän sai sekä Oscar- että Golden Globe -ehdokkuudet osistaan manipuloivana rikollisena elokuvassa Sexy Beast ja ylpeänä iranilaisena maahanmuuttajana elokuvassa Hiekan ja sumun talo. Hänen roolitöihinsä mahtuu kuitenkin Hiekan ja sumun talon jälkeen myös vähemmän menestyneitä elokuvia, kuten Myrskylinnut ja BloodRayne.

Kingsleyn arvostetuimpia rooleja tällä kaudella oli kuuluisa kardiologi Herman Tarnower televisioelokuvassa Mrs. Harris, josta hän sai Golden Globe -ehdokkuuden. Kingsleyllä alkoi todella kiireinen aika 2000-luvun puolivälissä, sillä hän työskenteli vuonna 2007 seitsemässä elokuvassa. Hän esiintyi muun muassa rikoskomediassa You Kill Me, jännityselokuvassa Transsiberian, historiallisessa seikkailuelokuvassa The Last Legion ja seksiguruna komediassa Love Guru.

Kingsley teki 2010-luvun alussa kaksi sivuosaa Martin Scorsesen ohjaamissa elokuvissa. Suljettu saari sai ensi-iltansa 2010 ja Hugo 2011. Jälkimmäisessä Kingsley näytteli ranskalaista elokuva-alan pioneeria Georges Mélièsiä. Kingsleyn seuraavia elokuvia olivat satiiri Diktaattori (2012) ja Iron Man 3 (2013), jossa hän näytteli supersankari Rautamiehen vihollista.

Kingsley näytteli toiseen maailmansotaan sijoittuvassa Walking with the Enemy -draamassa Unkarin johtajaa Miklós Horthyä. Raamatullisessa elokuvassa Exodus: Gods and Kings Kingsleyn rooli oli juutalainen Nun. Hänen roolinsa elokuvassa The Walk (2015) oli nuorallakävelijä Philippe Petit’n mentori.

Rudyard Kiplingin kirjaan perustuvassa Viidakkokirjassa Kingsley ääninäytteli Bagheera-pantteria. Hänen seuraavia elokuviaan olivat Backstabbing for Beginners (2018) Operation Finale (2018), jossa Kingsley esitti natsiupseeri Adolf Eichmannia, joka oli Argentiinassa paossa häntä jäljittäviä agentteja. Kingsley oli vuonna 2019 Mossadin agentti elokuvissa The Red Sea Diving Resort ja Spider in the Web. Supersankarielokuvassa Shang-Chi and the Legend of the Ten Rings (2021) palasi samaan superrikollisen rooliin, mitä hän oli esittänyt myös elokuvassa Iron Man 3.

Kingsley aateloitiin vuonna 2002. Hän sai tähden Hollywoodin Walk of Famelle vuonna 2010.

 Yksityiselämä 
Kingsley on ollut neljästi naimisissa ja hänellä on neljä lasta. Hän sai kaksi lasta liitostaan näyttelijä Angela Morantin kanssa ja kaksi lasta teatteriohjaaja Alison Sutcliffen kanssa. Kingsleyn liitto Alexandran kesti vain 15 kuukautta, ja vuonna 2007 hän meni namisiin brasialaisen näyttelijän Daniela Lavenderin kanssa.

 Filmografia 
Elokuvat Vuosi Suomenkielinen nimi Alkuperäinen nimi Rooli 1972  Pelko on aseeni  Fear Is the Key  Royale 1982 Gandhi  Mahatma Gandhi 1983 Betrayal  Robert 1985 Harem  Selim 1986 Turtle Diary  William Snow 1987 Maurice  Lasker-Jones1988  Vakoilijan päiväkirja  Pascali’s Island  Basil Pascali Holmes hölmöilee  Without a Clue  Tohtori Watson 1989 Slipstream  Avatar 1990 The 5th Monkey  CundaA Violent Life  Kuvernööri1991 Bugsy  Meyer LanskyNecessary Love  Ernesto1992 Sneakers  CosmoFreddie as F.R.O.7  Freddie the Frog (äänirooli)1993  Kuningaspeli  Searching for Bobby Fischer  Bruce PandolfiniDave  varapresidentti Gary Nance Schindlerin lista  Schindler's List  Itzhak Stern 1994  Yö ei anna armoa  Death and the Maiden  Tohtori Roberto Miranda1995  Peto  Species  Xavier Fitch Raamattu: Mooses  Moses  Mooses1997  Tehtävä mahdoton  The Assignment  Amos Vangitut unelmat  Photographing Fairies  Pastori Templeton1999  Liisa ihmemaassa  Alice in Wonderland  Major Caterpillar Tunnustus  The Confession  Harry Fertig Lähtölaukauksia  Parting Shots  Renzo LocatelliSpooky House  The Great Zamboni2000  Seksitutkija ulkoavaruudesta  What Planet Are You From?  GraydonSexy Beast  Don Logan Kunniavelka  Rules of Engagement  Suurlähettiläs Mourain2001  Anne Frank  Anne Frank: The Whole Story  Otto Frank Rakkauden voitto  The Triumph of Love  Hermocrates A.I. – Tekoäly  Artificial Intelligence: AI  Spesialisti (äänirooli) 2003  Hiekan ja sumun talo  House of Sand and Fog  Behrani2004 Suspect Zero  Benjamin O’Ryan Myrskylinnut  Thunderbirds  Hood2005 A Sound of Thunder   Charles Hatton Oliver Twist  FaginBloodRayne  Kagan 2006 Lucky Number Slevin  Rabbi2007 You Kill Me  Frank FalenczykThe Last Legion  Ambrosinus / MerlinThe Ten Commandments  kertoja (äänirooli)2008  Kauneuden valta  Elegy  David KepeshWar, Inc.  WalkenThe Love Guru  Guru TugginmypudhaThe Wackness  SquiresTranssiberian  GrinkoFifty Dead Men Walking  Fergus2010 Suljettu saari  Shutter Island  John Cawley  Prince of Persia  Prince of Persia: The Sands of Time  NizamTeen Patti  Perci Trachtenberg 2011 Hugo  Georges Méliès  2012  Diktaattori  The Dictator  Tamir2013 Iron Man 3  Trevor SlatteryEnder’s Game  Mazer RackhamA Common Man  The ManWalking with the Enemy  Regent HorthyThe Physician  Ibn SinaA Birder’s Guide to Everything  Lawrence Conrad2014 War Story  	Albert  Boksitrollit  The Boxtrolls  Archibald Snatcher (äänirooli)Learning to Drive  DarwanStonehearst Asylum  Silas Lamb Exodus: Gods and Kings  Nun Night at the Museum – Haudan salaisuus  Night at the Museum: Secret of the Tomb  MerenkahreRobot Overlords  Robin Smythe2015 Knight of Cups  ”Ääni” (äänirooli)Life  Jack L. WarnerDragonheart 3: The Sorcerer’s Curse  Drago the Dragon (äänirooli)Self/less  DamianThe Walk  Papa Rudy2016  Viidakkokirja  The Jungle Book  Bagheera (ääni)Collide  Geran2017 The Ottoman Lieutenant   Garrett WoodruffSecurity  CharlieWar Machine  Hamid KarzaiAn Ordinary Man  Kenraali2018 Backstabbing for Beginners  PashaOperation Finale  Adolf EichmannNight Hunter  Michael CooperIntrigo: Death of an Author  Henderson2019 The Red Sea Diving Resort  Ethan LevinSpider in the Web  Adereth2021 Locked Down  SolomonShang-Chi and the Legend of the Ten Rings  Trevor Slattery

 Lähteet 

 Aiheesta muualla 


Ben Kingsley TV.comissa 

Luokka:Englantilaiset näyttelijät
Luokka:Englantilaiset teatterinäyttelijät
Luokka:Royal Shakespeare Companyn jäsenet
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:BAFTA-palkinnon saajat
Luokka:Grammy-palkinnon saajat
Luokka:Vuonna 1943 syntyneet
Luokka:Elävät henkilöt
Luokka:Seulonnan keskeiset artikkelit